Πλάτανος Φαρρών Αχαΐας

Για οικισμούς με ίδιο όνομα στην Αχαΐα, δείτε: Πλάτανος Αχαΐας
Για οικισμούς με ίδιο όνομα στην Ελλάδα, δείτε: Πλάτανος

Ο Πλάτανος είναι μικρό ορεινό χωριό της Αχαΐας που ανήκει διοικητικά στην Κοινότητα Νέου Κομπηγαδίου του Δήμου Ερυμάνθου.Ε.Ε.Τ.Α.Α. - Διοικητικές μεταβολές Πλάτανου Φαρρών Αχαΐας. eetaa.gr. Ανακτήθηκε: 19/11/2017.Ε.Ε.Τ.Α.Α. - Διοικητικές μεταβολές Κοινότητας Νέου Κομπηγαδίου Αχαΐας. eetaa.gr. Ανακτήθηκε: 17/11/2017.

 Γεωγραφία - Τοποθεσία 
Βρίσκεται αμφιθεατρικά χτισμένος στις πλαγιές των πρόβουνων νοτίως του ορεινού όγκου του Παναχαϊκού και έναντι ακριβώς του Ερυμάνθου, στο πάνω μέρος της χαράδρας που δημιουργείται από τον ποταμό Πείρο, στην ιστορική περιοχή των Νεζερών.Χρ. Κορύλλος 1903, σελ. 82. Ο οικισμός εκτείνεται κατά μήκος της Επαρχιακής οδού Πατρών-Καλαβρύτων και ψηλότερα από αυτήν, ευρισκόμενος σε υψόμετρο περίπου 710 μέτρων.Αναφέρεται υψόμετρο 690 μέτρων. Βλ. Τριανταφύλλου 1995, λήμμα Πλάτανος.

Η τοποθεσία έχει ορίζοντα που προσφέρει εντυπωσιακή θέα προς το βόρειο και το βορειοανατολικό τμήμα του επιβλητικού Ερυμάνθου καθώς και προς την δύση και άνοιγμα της χαράδρας του Πείρου.

Ο Πλάτανος απέχει οδικώς 15 χιλιόμετρα από την Χαλανδρίτσα, έδρα του Δήμου Ερυμάνθου, 35 χιλιόμετρα από την Πάτρα και 38 χιλιόμετρα από τα Καλάβρυτα.

 Ιστορικά στοιχεία 
Η ονομασία του οικισμού είναι φυτωνυμική και προέκυψε από το ομώνυμο δέντρο.Τριανταφύλλου 1995, λήμμα Πλάτανος.

Αποτελεί τον μακρύτερο σε διάρκεια ζωής αναγνωρισμένο οικισμό της σημερινής Κοινότητας Νέου Κομπηγαδίου του Δήμου Ερυμάνθου.Λουλούδης 2010, σελ. 281.

Αναφέρεται για πρώτη φορά το 1700 στην βενετική καταγραφή Γκριμάνι με την ονομασία Platano di Nexero και με πληθυσμό 81 κάτοικους (15 οικογένειες).

Το 1713 εμφανίζεται να έχει δικές του δύο ενορίες εντός του χωριού, μία ο Άγιος Στέφανος και μία του ναού στον καθαυτό οικισμό του χωριού που είναι αφιερωμένος στους Παμμέγιστους Ταξιάρχες.Αναφέρονται στην σύγχρονη εποχή δύο ναοί: ο ενοριακός των Ταξιαρχών και το ξωκλήσι του Αγίου Στεφάνου. Βλ. Λουλούδης 2010, σελ. 282· Γκουρβέλος 2007, σελ. 322.

Το 1828 καταγράφεται από την αποστολή της Εκστρατείας του Μοριά με 28 οικογένειες.

Το 1903 αναφέρεται πως απέχει περί τις 4 ώρες από την Χαλανδρίτσα.

 Διοικητική εξέλιξη 
Μετεπαναστατικά, στις 20/04/1835 υπήχθη στον Δήμο Νεζερών. Στις 08/03/1841 (ΦΕΚ 5Α), με την κατάργηση του Δήμου Νεζερών, προσαρτάται στον τότε Δήμο Φαρών.

Στις 28/08/1912 (ΦΕΚ 256Α), και την θέσπιση των κοινοτήτων, αποσπάται από τον Δήμο Φαρών και προσαρτάται στην τότε Κοινότητα Κομπηγαδίου, η οποία μετέπειτα και συγκεκριμένα στις 03/12/1971 (ΦΕΚ 249Α) μετονομάστηκε σε Κοινότητα Νέου Κομπηγαδίου.

Στις 04/12/1997 (ΦΕΚ 244Α) σύμφωνα με τη Διοικητική Μεταρρύθμιση "Καποδίστριας", προσαρτάται στον νέο Δήμο Φαρρών, ενώ από την 1/1/2011 εντάχθηκε στον ευρύτερο Δήμο Ερυμάνθου (ΦΕΚ 87Α - 07/06/2010) που συστάθηκε βάσει της Διοικητικής Μεταρρύθμισης "Καλλικράτης".

 Δημογραφική εξέλιξη 
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφέςΨηφιακή βιβλιοθήκη της Ε.Σ.Υ.Ε./ΕΛ.ΣΤΑΤ.. dlib.statistics.gr. Ανακτήθηκε: 24/10/2017.Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 24/10/2017. είναι η εξής:
 1830 1835 1844 1848-1851 1861 1879 1889 1896 1907 1920 1928 1940 1951 1961 1971 1981 1991 2001 201128 οικογ.34 οικογ. - 172 κατ.Αναφέρεται ως Platanos. Βλ. Λουλούδης 2010, σελ. 281 [υποσημείωση 4].25047 οικογ. - 226 κατ.216 κατ.2521921811421341571861719976696837Μόνιμος πληθυσμός: 35 κάτοικοι. Βλ. Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 27

 Λοιπά στοιχεία 
Σημαντική τοποθεσία κοντά στο χωριό είναι το μικρό οροπέδιο με την ονομασία Σόρους στο οποίο από παλιά οι κάτοικοι του χωριού, πέρα από τη βασική τους ασχολία που ήταν η κτηνοτροφία, ασχολούνταν με την γεωργία και καλλιεργούσαν εκτάσεις με καλαμπόκι, κριθάρι και σιτάρι.Γκουρβέλος 2007, σελ. 243, 317-318.

Να μη συγχέεται με τον ομώνυμο οικισμό του Δήμου Αιγιαλείας που βρίσκεται κοντά στην Ακράτα.

 Παραπομπές 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Σπυρίδων Ν. Γκουρβέλος, «Εν ταις των Νεζερών κώμαις». Ιστορία των Νεζερών, εκδ. Γραφικές Τέχνες Πέτρος Κούλης, Πάτρα 2007. ISBN 978-960-930162-6.
 Χρήστου Π. Κορύλλου, Χωρογραφία της Ελλάδος. Α'. Νομός Αχαΐας, Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.

 Βιβλιογραφία 

 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Πλάτανος.

 Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Πλάτανου Φαρρών Αχαΐας. eetaa.gr. Ανακτήθηκε: 19/11/2017.
 Ε.Ε.Τ.Α.Α. - Διοικητικές μεταβολές Κοινότητας Νέου Κομπηγαδίου Αχαΐας. eetaa.gr. Ανακτήθηκε: 17/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου